open-index/open-wikipedia-markdown huggingface dataset:
Silly Symphonies

**Silly Symphonies** (*Hassunkuriset sinfoniat*) on Walt Disneyn tuottama lyhyiden piirroselokuvien sarja. Sarjaan kuuluu kaikkiaan 75 elokuvaa, ja ne valmistuivat vuosina 1929–1939.

Ensimmäinen *Hassunkurinen sinfonia* oli mustavalkoinen piirroselokuva *Luurankotanssi* (*The Skeleton Dance*), jonka ohjasi Ub Iwerks. Sarjan ensimmäinen värielokuva oli *Flowers and Trees* (*Kukkia ja puita*) vuodelta 1932; sen ohjasi Burton Gillett, ja se on elokuvahistorian ensimmäinen Technicolor-piirroselokuva. Sarjan muita kuuluisia piirroselokuvia ovat muiden muassa *[[Kolme pientä porsasta (lyhytelokuva)|Kolme pientä porsasta]]* (1933), *Pikku Hiawatha* (1937) ja *Vanha mylly* (1937), joka sai parhaan piirroselokuvan Oscar-palkinnon.

*Hassunkuriset sinfoniat* ovat ennen kaikkea musiikkielokuvia. Sarjan säveltäjinä toimivat muiden muassa Carl Stalling, Frank Churchill ja Leigh Harline.

*Silly Symphonies* -sarjan elokuvat julkaistiin Yhdysvalloissa DVD:llä vuosina 2001–2006.

Elokuvista julkaistiin myös sarjakuvaversiot amerikkalaisissa päivälehdissä vuosina 1932–1940. Sarjakuvalaitoksen suomensi Juice Leskinen vuonna 1996.

## Luettelo Silly Symphonies -sarjan elokuvista

## Kirjallisuutta
* 
* 
*
Ken Kavanagh

**Ken Kavanagh** (12. joulukuuta 1923 – 26. marraskuuta 2019) oli australialainen F1-kuljettaja ja moottoripyöräilijä. 

## Ura
### Moottoripyöräily

Kavanagh oli ensimmäinen australialainen, joka voitti moottoripyöräilykilpailun. Hän voitti vuoden 1952 Ulsterin GP:n 350 kuutioisilla ja vuoden 1956 Junior TT ja Isle of Manin TT -kilpailut. Kavanaugh ajoi pisteille jokaisessa ajamassaan moottoripyöräkilpailussaan vuosina 1951–1959. Hän saavutti yhteensä 5 voittoa, 24 palkintosijaa, 6 nopeinta kierrosta ja 170 pistettä moottoripyöräkilpailuissa.

### Formula 1
Kavanagh osallistui kahteen F1-osakilpailuun kaudella 1958. Hän karsiutui molemmissa, eikä päässyt starttaamaan kilpailuihin. Monacossa hän epäonnistui aika-ajoissa ja Belgiassa hänen autonsa moottori petti harjoituksissa, kun hän oli 20. nopein 28 kuljettajasta.

## Lähteet
Pirjo Hakala

**Pirjo Helinä Hakala** (s. 14. elokuuta 1943 Äänekoski) on entinen suomalainen yleisurheilija. Hän edusti Saarijärven Pullistusta.

Hakala edusti Suomea aikuisten maaotteluissa vuosina 1972–1975. Hän saavutti Kalevan kisoissa kultaa 200&nbsp;metrin aitajuoksussa 1972, 1973 ja 1974. Hopeaa hän sai 100&nbsp;metrin juoksussa 1971, 100&nbsp;metrin aitajuoksussa ja viisiottelussa 1974 sekä 400&nbsp;metrin aitajuoksussa 1975. Pronssia hän sai 80&nbsp;metrin aitajuoksussa 1967, 100&nbsp;metrin aitajuoksussa 1972, 100&nbsp;metrin juoksussa 1973 ja pituushypyssä 1974.

## Ennätykset
### Ulkoradat

### Sisäradat

## Lähteet
Forsberg

**Forsberg** on seuraavien henkilöiden sukunimi:

* Anders Forsberg (1864–1937), suomalainen RKP:n kansanedustaja
* Anders Gustaf Forsberg (1844–1920), ruotsalainen arkkitehti
* Anton Forsberg (s. 1992), ruotsalainen jääkiekkomaalivahti
* Bengt Forsberg (s. 1952), ruotsalainen pianisti
* Bengt Olof Forsberg (s. 1941), suomalainen laulaja 
* Börje Forsberg (1944–2017), ruotsalainen musiikkituottaja
* Christoffer Forsberg (s. 1994), ruotsalainen jääkiekkoilija
* Elmer A. Forsberg (1883–1950), amerikansuomalainen taidemaalari ja professori
* Emil Forsberg (s. 1991), ruotsalainen jalkapalloilija
* Filip Forsberg (s. 1994), ruotsalainen jääkiekkoilija
* Hannu Forsberg (s. 1960), suomalainen oopperalaulaja
* Helge Forsberg (s. 1920), suomalainen kilpasoutaja
* Henrik Forsberg (s. 1967), ruotsalainen maasto- ja ampumahiihtäjä
* Henrik Forsberg (s. 1985), suomalainen jääkiekkoilija
* Jere Forsberg (s. 1994), suomalainen vammaisurheilija, jousiammunnan paralympiavoittaja
* John Forsberg (1917–2014), suomalainen kansanedustaja (RKP), kirkkoherra ja rovasti
* Juhani Forsberg (s. 1939), suomalainen pappi, Kirkon ulkoasiain osaston teologisten asioiden ent. sihteeri ja virsirunoilija
* K. M. Forsberg (1825–1868), suomalainen lääkäri ja kirjallisuuden suomentaja
* Karl Johan Forsberg (1828–1901), suomalainen valtionagronomi
* Kent Forsberg (s. 1947), ruotsalainen jääkiekkovalmentaja
* Knut Forsberg (1829–1895), ruotsalainen puutarhuri ja maisema-arkkitehti
* Kristian Forsberg (s. 1986), norjalainen jääkiekkoilija
* Lars Lennart Forsberg (1933–2012), ruotsalainen elokuvaohjaaja, käsikirjoittaja, säveltäjä ja elokuvatuottaja
* Leenamaija Forsberg-Johannesson (s. 1954), ruotsinsuomalainen kirjailija
* Magdalena Forsberg (s. 1967), ruotsalainen maasto- ja ampumahiihtäjä
* Osrik Forsberg (1912–1994), suomalainen kilpasoutaja
* Pepe Forsberg, suomalainen tietokirjailija
* Peter Forsberg (s. 1973), ruotsalainen jääkiekkoilija
* Roland Forsberg (s. 1939), ruotsalainen kirkkomuusikko ja säveltäjä
* Sara Maria Forsberg (s. 1994), suomalainen laulaja, lauluntekijä ja Internet-julkkis
* Thomas Forsberg, *Quorthon* (1966–2004) ruotsalainen viikinki- ja black metal -muusikko
* Tuomas Forsberg (s. 1967), Tampereen yliopiston kansainvälisen politiikan professori
* Ulla-Maija Forsberg (s. 1960), suomalainen kielitieteilijä, Helsingin yliopiston ent. vararehtori
* Väinö Forsberg (1895–1966), suomalainen jääkärieversti
* Åke Forsberg (1925–2006), suomalainen jalkapalloilija

* Hertha Hillfon (1921–2013), o.s. Forsberg, ruotsalainen keraamikko ja kuvanveistäjä
Roses Are Red (albumi)

**Roses Are Red** on Bobby Vintonin kolmas studioalbumi, joka julkaistiin 1962. Albumilla on cover-versioita kappaleista "Sentimental Me", Cole Porterin kappale "True Love", Roy Orbisonin hitti "Crying", "If I Give My Heart for you", ja viisi kantrikappaletta "I Fall to Pieces", "Have I Told You Lately That I Love You?", "I Can't Stop Loving You", "I Can't Help It" ja "Please Help Me, I'm Falling".

## Kappaleet
### Puoli 1
# Roses Are Red (My Love) - (Paul Evans, Al Byron) - 2:38
# Sentimental Me - (Jimmy Cassin, Jim Morehead) - 2:51
# I Fall to Pieces - (Hank Cochran, Harlan Howard) - 2:49
# Mr. Lonely - (Bobby Vinton, Gene Allan) - 2:40
# Have I Told You Lately That I Love You? - (Scotty Wiseman) - 2:42
# I Can't Stop Loving You - (Don Gibson) - 2:35

### Puoli 2
# I Can't Help It - (Hank Williams) - 2:49
# True Love - (Cole Porter) - 2:19
# Always in My Heart - (Kim Gannon, Ernesto Lecuona) - 2:22
# Crying - (Roy Orbison, Joe Melson) - 2:41
# If I Give My Heart to You - (Jimmy Brewster, Jimmie Crane, Al Jacobs) - 2:36
# Please Help Me, I'm Falling - (Don Robertson, Hal Blair) - 2:33

## Albumin tekijät
*Tuottaja: Robert Morgan
*Kannen kuva: Columbia Records Photo Studio – Henry Parker

## Sijoitukset
Albumilista – *[[Billboard]]* (North America)

Singles – *Billboard* (North America)
Robert Vesterlund

**Clas Robert Vesterlund** (s. 28. lokakuuta 1976) on ruotsalainen kansallissosialistisen Info-14-verkkolehden päätoimittaja ja voimakas vaikuttaja Salemfonden ja Gula korset -järjestöissä. Aikaisemmin hän toimi Ruotsidemokraattien nuorisojärjestön puheenjohtajana, jolloin hän käytti nimeä *Robert Wennerstedt*. Vesterlund jätti nuorisojärjestön puheenjohtajan tehtävän vuoden 1994 valtiopäivävaalien jälkeen.

Vesterlundin nimi liitettiin syndikalisti Björn Söderbergin murhaan, koska Söderberg murhattiin paljastettuaan Vesterlundin poliittisen suuntauksen, minkä seurauksena tämä menetti luottamustehtävän työpaikallaan.

## Lähteet
Carlyle Group

**Carlyle Group** on yhdysvaltalainen maailmanlaajuisesti toimiva pääomasijoitusyhtiö, joka hallinnoi 84,5 miljardin dollarin sijoitusomaisuutta. Carlyle Group järjestelee ja toteuttaa muun muassa management buyout -kauppoja, strategisia vähemmistöosakkuuskauppoja sekä yksityisiä osakesijoituksia. Yritys on kansainvälisen rahoitusalan suurimpia ja vaikutusvaltaisimpia.

Carlyle Group työllistää itse 20 maassa 890 työntekijää, joista 495 on tekemisissä sijoitusten kanssa. Sen sijoitusportfolioon kuuluvat yhtiöt työllistävät puolestaan jopa 415&nbsp;000. Carlyle Groupilla on yhteensä kolmisenkymmentä toimistoa Aasiassa, Amerikassa, Australiassa ja Euroopassa. Sijoittajia on 71 maasta yli 1&nbsp;300.

## Poliitikkoja ja presidenttejä
Carlyle Groupissa työskentelee tai on työskennellyt useita tunnettuja entisiä poliitikoita ja julkisuuden henkilöitä. Näihin kuuluvat muun muassa entiset Yhdysvaltain presidentit George H. W. Bush (vanhempi Aasian asioiden neuvonantaja 1998–2003) ja George W. Bush (tytäryhtiö Caterairin hallituksessa, 1990–1994), Yhdysvaltain ulkoministeri James Baker (vanhempi asianajaja, 1993–2005) ja entinen Yhdistyneen kuningaskunnan pääministeri John Major (Carlyle Europen toimitusjohtaja, 2002–2005). Entinen IBM:n toimitusjohtaja Louis V. Gerstner, Jr. toimi Carlyle Groupin toimitusjohtana tammikuusta 2003 lokakuuhun 2008. Hän jatkaa yrityksessä vanhempana neuvonantajana. Bush-klaanin ohella Bin Ladenien suvulla on ollut kytkyjä muun muassa sijoittajana Carlyle Groupiin. Tämän toi näyttävästi esille muun muassa Michael Moore dokumenttielokuvassaan Fahrenheit 911. Yhtiön omistajiin kuuluu myös George Soros.

## Carlyle Capital Corporationin konkurssi
Yksi konsernin yli 50 sijoitusrahastoyhtiöstä, Alankomaissa listautunut Carlyle Capital Corporation kaatui keväällä 2008 Subprime-kriisissä kärsittyjen tappioiden vuoksi. CCC:llä oli konkurssihetkellä kannettavanaan noin 17 miljardin dollarin velkataakka. Konkurssilla ei kuitenkaan ollut merkittävää vaikutusta muun konsernin toimintaan.

## Toiminta Suomessa
Suomessa Carlyle Groupilla on muun muassa kiinteistöliiketoimintaa. Omistamansa espanjalaisen Applusin kautta se on myös K1-katsastusketjun taustalla. Carlyle Europe Venture Partners (CEVP) harjoittaa venture capital -rahoitusta (SmartTrust, Riot-E).

## Sijoituksia

Carlyle Group tunnetaan historiallisesti ilmailu-, puolustus- ja turvallisuusalojen asiantuntija-sijoittajana. Nykyään kuitenkin yli 30 prosenttia yrityksen sijoituksista on viestintä- ja mediasektorilla.

## Pääkilpailijat

## Lähteet

## Aiheesta muualla
*Carlyle Group 
*Fact Sheets (yritysrakenteesta)  
*The ex-presidents' club. The Guardian, 31.10.2001.
Nothing

__NOTOC__

**Nothing** on ruotsalaisen thrash metal -yhtye Meshuggahin vuonna 2002 julkaistu studioalbumi.

*Nothing*in kappaleet ovat Meshuggahin aiempaan tuotantoon verrattuna paljon thrash metalista poikkeavia; kappaleissa on enemmän fuusiojazz-vaikutteita ja ne ovat tempoltaan hitaampia.

## Kappaleet
# 
# 
# 
# 
# 
# 
# 
# 
# 
# 

## Uudelleenjulkaisu

*Nothing* julkaistiin uudelleen 31. lokakuuta 2006. Albumin kitararaidat äänitettiin uudelleen 7-kielisten kitaroiden sijasta 8-kielisillä.

### Uudelleenjulkaisun kappaleet
# 
# 
# 
# 
# 
# 
# 
# 
# 
# 

* Uudelleenjulkaisun kokonaiskesto 58:33

#### Videot
# "Straws Pulled at Random" (Live, Download 2005) 	 
# "In Death—Is Death" (Live, Download 2005) 	 
# "Future Breed Machine" (Live, Download 2005) 	 
# "Rational Gaze" (musiikkivideo) 	 
# "Shed" (musiikkivideo) 	 
# "New Millennium Cyanide Christ" (musiikkivideo) 	 
# "Rational Gaze" (Mr. Kidman Delirium -versio)

## Kokoonpano
* Jens Kidman – laulu
* Fredrik Thordendal – soolokitara, basso, lisäksi rytmikitara uudelleenjulkaisussa
* Mårten Hagström – rytmikitara
* Tomas Haake – rummut, puhelaulu

## Arvostelut
* Allmusic: 
* Imperiumi.net: 
* Pitchfork Media: 8.1/10
* PopMatters: 
* Soundi: 

## Lähteet

## Aiheesta muualla
* 
*
Valeri Kikta

**Valeri Grigorjevitš Kikta** (; s. 22. lokakuuta 1941 Vladimirovka, Donets, Ukrainan SNT, Neuvostoliitto) on ukrainalainen taidemusiikin säveltäjä. Kikta opiskeli musiikkia Moskovan konservatoriossa Semjon Bogatyrjovin ja Tihon Hrennikovin johdolla, ja Dmitri Šostakovitš suositteli häntä jatko-opiskelijaksi.

Kiktan tuotantoon sisältyy baletteja, orkesteri- ja kamarimusiikkiteoksia, urku- ja kuorosävellyksiä. Hänen tunnetuimpiin teoksiinsa kuuluu sarja *Kiovan Sofiankirkon freskot* (1973) harpulle ja orkesterille.

## Aiheesta muualla
* Кикта, Валерий Григорьевич.  Московская государственная консерватория.
Samuel Forseen

**Samuel Forseen** (1686–1744) toimi Turun ja Porin läänin lääninsihteerinä vuodesta 1721. Hänen merkittävin ansionsa oli, että hän suomensi vuoteen 1738 mennessä vuoden 1734 lain. Lainsuomennoksen *[[Ruotzin waldacunnan laki]]* julkaisu myöhästyi palkkiokiistojen vuoksi ja se julkaistiin vasta hänen kuolemansa jälkeen hänen vävynsä Erik af Palénin tarkastamana. Se oli voimassa 1800-luvun puoliväliin.

Forseen opiskeli Turun Akatemiassa ja nimitettiin lääninsihteerin virkaan isonvihan aikana. Hän otti tehtävän vastaan rauhan palattua vuonna 1721. 

## Lähteet
Santa Must Be Polish

**Santa Must Be Polish** on Bobby Vintonin vuonna 1987 julkaistu 44. studioalbumi 
ja Vintonin toinen joulualbumi.

## Kappaleet
### Puoli 1
# Santa Must Be Polish - (Bobby Vinton, Margie Cuthbertson) - 2:40
# Jingle Bells - 2:45
# Santa Claus Is Coming to Town - (Haven Gillespie, J. Fred Coots) - 2:36
### Puoli 2
# Deck the Halls - 2:58
# Silent Night - 3:31

## Tuottajat
*Tuottajat: Bobby Vinton, Tom Kubis
*Sovittaja: Tom Kubis
*Äänitysinsinööri: Hill Swimmer
*Taustalaulajat: Carol Jolin, Beth Lawrence
FileMaker

**FileMaker** on useassa käyttöjärjestelmässä toimiva relaatiotietokantaohjelmisto ja kevytkehitin. 

FileMakeria kehittää Applen tytäryhtiö Claris. Ohjelmiston historia on pitkä: 1980-luvun puolivälissä Nashoba Systems kehitti 'Nutshell'-nimisen kannan DOS-pohjalle. Nashoba siirtyi sittemmin Macintosh-alustalle ja myöhemmin yhtiön osti Claris.

Ensimmäinen nykyisen FileMakerin versio, FileMaker Pro 1.0, syntyi vuonna 1990. Tämä versio oli vielä puhtaasti MacOS-sovellus. Syksyllä 1992 julkistettiin ensimmäinen monikäyttöjärjestelmäversio, FileMaker Pro 2.0. Apple sulautti osan Clariksesta itseensä ja nimesi FileMakerin ympärille keskittyvän yrityksen uudelleen, FileMaker Inc.:iksi.

Uusin versio FileMakerista on 18, joka julkistettiin Toukokuussa 2019. Versio 18 toi mukanaan mm. parannuksia suorituskykyyn ja palautumiseen virhetilanteista.

FileMaker 17 selkeytti lisessointia ja nykyisin lisessointi on yleisesti käyttäjäkohtainen ja sisältää FileMaker Pro, FileMaker webdirect, FileMaker Data API ja FileMaker Go käytön. FileMaker 13 version myötä -ohjelmistoperheeseen lisättiin FileMaker WebDirect, joka mahdollistaa FileMakerin käytön nettiselaimella. iPhone- ja iPad-alustoilta käyttö on mahdollista toteuttaa etäkäyttönä palvelimelta tai "standalone"-kannasta, joka on viety laitteelle.

FileMaker yhdistää tietokantamoottorin graafiseen käyttöliittymään sallien toimintojen muokkaamisen graafisen käyttöliittymän kautta raahaa ja pudota -toiminnoilla. 

FileMaker toimii MacOS-, iOS ja Windows-ympäristöissä. Ohjelmistosta löytyy työasema- ja palvelinversiot. Käyttäjät voivat hyödyntää FileMaker-sovelluksia ja -tietokantoja joko työasemaclientillä tai web-liittymän kautta. FileMaker on ODBC-yhteensopiva ja pystyy liittymään useaan SQL-tietokantaan (mm. MS SQL, Oracle ja MySQL). SQL-kantojen tietoa voidaan käsitellä FileMakerin relaatioiden kautta FileMakerin layouteissa ja skripteillä.

## Filemaker-toimijoita Suomessa
* FileMaker GmbH - FileMakerin levittäjä
* Software Explosion - FileMaker jälleenmyyjä
* Tiedonhallinta helpoksi THH Oy - FileMaker hosting, tuki ja kehittäminen
* TeraKuu Oy - FileMaker tuki, kehittäminen, ylläpito, hosting

## Aiheesta muualla
*https://www.filemaker.com/
*thh.fi/filemaker 
*Apple AppStore - FileMaker Go  mobiiliversio
Aamunkoiton robotit

**Aamunkoiton robotit** () on vuonna 1983 ilmestynyt Isaac Asimovin kirjoittama tieteisromaani. Se kuuluu hänen luomaansa Robotti-sarjaan ja on hänen viimeinen teoksensa, jonka päähenkilönä on etsivä Elijah Baley. Kirja oli ehdolla parhaan romaanin Hugo-palkintoon 1984.

## Juoni
On kulunut kaksi vuotta *[[Alaston aurinko|Alastoman auringon]]* tapahtumista. Elijah Baley toimii edelleen siviilipukuisena etsivänä New Yorkin poliisilaitoksella Maassa. Hän myös johtaa ryhmää nuoria, jotka hänen esimerkkinsä mukaan pyrkivät astumaan ulos teräsluolista ulkoilmaan ja tekemään roboteille tarkoitettuja töitä.

Samaan aikaan Aurorassa Han Fastolfe yrittää saada läpi lakimuutoksen, joka aikaa myöten lopettaisi robottien käytön. Fastolfe myös kannattaa maan tukemista sen suunnitelmissa uusien avaruussiirtokuntien perustamisessa, eivätkä monet avaruuslaiset voi sietää sitä. Fastolfe joutuukin keskelle poliittista skandaalia: R. Jander nimisen robotin muisti on pyyhitty ja se on ns. "murhattu". Fastolfen vastustajat syyttävät häntä ja hän päättää vielä kerran ehdottaa, että paikalle kutsuttaisiin maineikas maan etsivä Elijah Baley. Avukseen hän saa jälleen Fastolfen rakentaman humanoidirobotin, R. Daneel Olivaw'n, jonka tarkka kaksoisolento murhattu robotti on.

Jos Baley epäonnistuu, voi maan asukkaiden avaruuden valloitus olla ikiajoiksi mennyttä. Tutkinta on myös vaikeaa, johtuen Auroran vapaammasta seksuaalisesta ilmapiiristä, jossa kuka tahansa voi käytännössä "tarjoutua" toiselle. Avioliitot solmitaan vain lasten hankkimista varten ja ne päättyvät avioeroon lapsen synnyttyä. Lapsi joutuu usein kasvatettavaksi laitokseen, mutta tohtori Fastolfe on itse poikennut tästä säännöstä: Hän on kasvattanut itse tyttärensä Vasilian, jonka kanssa hän ei enää ole väleissä kieltäydyttyään seksistä hänen kanssaan. Paljastuu myös, että Baleyn *Alastomassa auringossa* tapaama nainen, Gladia Delmarre, asuu nykyään Fastolfen naapurissa ja omisti tuhoutuneen robotin, jonka kanssa hänellä oli ollut suhde. Gladia itse kutsuu Jander-robottia aviomiehekseen.

## Lähteet

## Aiheesta muualla
* Aamunkoiton robotit, Kirjasampon esittely
Juho Aitamurto (poliitikko)

**Johan August ”Juho” Aitamurto** (v:een 1906 **Fagerström**, ) oli suomalainen poliitikko. 

Aitamurto toimi Suomalaisen puolueen kansanedustajana kahteen otteeseen, elokuusta 1908 helmikuuhun 1910 ja huhtikuusta lokakuuhun 1917. Hänet valittiin eduskuntaan kolmissa vaaleissa, 1908, 1909 ja 1916, Turun läänin eteläisestä vaalipiiristä. Eduskunnan valiokunnista hän vaikutti maatalousvaliokunnassa, pankkivaliokunnassa ja suuressa valiokunnassa. 

Aitamurto työskenteli 37 vuoden ajan, vuodesta 1882 vuoteen 1919, Muurlan seurakunnan palveluksessa. Hän oli seurakunnan kanttori-urkuri ja sai arvonimen director cantus. Hän työskenteli myös maanviljelijänä, kansakoulujen talouden- ja rahastonhoitajana ja pienten lasten opettajana sekä toimi Muurlan kunnallislautakunnan esimiehenä. 

Aitamurron puoliso oli Elin Maria Vuorinen. He avioituivat vuonna 1888. Aitamurron äiti oli piikana toiminut Erika Lovisa Fagerström. Juho Aitamurto kuoli helmikuussa 1920, 59 vuoden iässä.  

## Lähteet
Half Pipe

**Half Pipe** oli Särkänniemellä sijainnut U-kirjaimen muotoinen vuoristorata, jossa ihmiset istuivat lumilaudan mallisen junan päällä, jossa sijaitsi kaksi pyörivää vaunua. Half Pipe tuli Särkänniemelle vuonna 2003. Laite purettin vuonna 2019.

Half Pipen juna eli lumilauta kulki ajon aikana rataa edestakaisin. Laite kiihdytti maksimissaan kolmen G:n voimalla 70 km/h nopeuteen ja nousi 30 metrin korkeuteen lähtöpaikkaan nähden. Half Pipessä oli kaksi kahdeksan hengen ympyrän muotoista vaunua, jotka pyörivät akselinsa ympäri ajon aikana. Laitteen kapasiteetti oli 500 matkustajaa tunnissa.

Half Pipe oli tarkoitettu yli 140 senttimetriä pitkille. Muita rajoitteita oli raskaana oleville ja sydän- tai verisuonitaudeista kärsiville. Turvakaaret saattoivat rajoittaa isokokoisten pääsyä laitteisiin.
Laitteen oli valmistanut sveitsiläinen Intamin.

Särkänniemi ilmoitti marraskuussa 2019 Half Pipen poistuvan elämyspuiston laitevalikoimasta, ja se purettiin.

## Lähteet

## Aiheesta muualla
NCIS: Los Angeles

**NCIS: Los Angeles** (*NCIS:LA*) on yhdysvaltalainen CBS-kanavan rikosdraamasarja, joka kertoo Naval Criminal Investigative Service -viraston Los Angelesin yksiköstä, joka tutkii Yhdysvaltain laivastossa ja merijalkaväessä tapahtuneita rikoksia. *NCIS: Los Angeles* ja ** ovat *[[NCIS Rikostutkijat]]* -sarjan sisarsarjoja.

Sarjan ensimmäinen jakso esitettiin Yhdysvalloissa 22. syyskuuta 2009 CBS-kanavalla. Suomessa sarjaa on esitetty Nelosen ja Heron kanavilla.

Sarjan luojana toimii Shane Brennan, joka on ollut myös NCIS Rikostutkijat -sarjan vastaavana tuottajana.

Tammikuussa 2023 ilmoitettiin, että sarja päättyy 14. tuotantokauden jälkeen. NCIS: Los Angeles on toinen NCIS-sarja, joka on päätetty lopettaa.

## Hahmot

## Tuotanto

Sarjan kuvaukset aloitettiin helmikuussa 2009. *NCIS: Los Angelesin* uudet roolihahmot esiteltiin alkuperäisen sarjan kaksiosaisessa jaksossa. *NCIS:n* roolihahmot olivat aikanaan vierailleet samaan tapaan *Kunnian miesten* kuudennella tuotantokaudella.

## Crossover jaksot
*NCIS: Los Angeles* ja *[[Havaiji 5-0]]* ovat tehneet muutamia crossover jaksoja, joissa kummankin sarjan hahmoja nähdään toisessa sarjassa. Crossover-jaksoilla on yhdistetty sarjojen *NCIS: Los Angeles*, *Havaiji 5-0* ja *[[Nuori MacGyver]]* tapahtumat toisiinsa.

## Palkinnot ja ehdokkuudet

## Lähteet

## Aiheesta muualla
* ''NCIS: Los Angeles'' CBS.comissa 
* 
* ''NCIS: Los Angeles'' TV.comissa
Kuohuva 20-luku

**Kuohuva 20-luku** () on Raoul Walshin ohjaama yhdysvaltalainen klassinen rikoselokuva vuodelta 1939. Pääosissa ovat James Cagney, Priscilla Lane, Humphrey Bogart ja Gladys George. Film noir -lajityyppiä edustavan teoksen sivuosissa ovat muiden muassa Jeffrey Lynn, Frank McHugh ja George Meeker. Käsikirjoituksesta vastasivat Jerry Wald, Richard Macaulay ja Robert Rossen, jotka kirjoittivat sen Mark Hellingerin *The World Moves On* -tarinan pohjalta. *Kuohuva 20-luku* on mustavalkoinen. Trilleri sai ensi-iltansa kotimaassaan lokakuun 23. päivänä vuonna 1939. Elokuva on Warner Bros. -yhtiön tuottama.

Orson Wellesin *[[Citizen Kane]]n* ajatellaan saaneen vaikutteita *Kuohuvasta 20-luvusta* dokumentinkaltaisten osuuksien, kuvakulmia koskevien ratkaisujen sekä kertojaäänen käyttämisen muodossa.

## Tausta
*Kuohuva 20-luku* perustuu salakauppias Larry Fayn elämään ja uraan.

Panama Smithin hahmo perustuu osittain näyttelijä ja yökerhoemäntä Texas Guinaniin.

Glenda Farrellin piti alun perin olla Panama Smithin roolissa. Ehdolla rooliin olivat myös Ann Sheridan ja Lee Patrick, mutta lopullisesti roolin näytteli Gladys George.

Elokuva merkitsi loppua Cagneyn gangsterielokuvien sarjalle Warnerilla. Cagney halusi monipuolistaa roolejaan eikä näytellä aina vain gangstereita. Seuraavan kerran hän näytteli gangsteria kymmenen vuotta myöhemmin elokuvassa *[[Valkoinen hehku]]* (1949).

*Kuohuva 20-luku* on viimeinen elokuva, jonka Cagney ja Bogart tekivät yhdessä. He ovat näytelleet viimeksi yhdessä elokuvissa *Likakasvoiset enkelit* (1938) ja *Oklahoman sankari* (1939).

Bogartilla on tähtikuvaansa nähden poikkeuksellinen psykopaattisen rikollisen rooli.

## Vastaanotto
Kriitikko Harri-Ilmari Moilasen mukaan *Kuohuva 20-luku* on kestänyt hyvin aikaa. Syynä tähän hän pitää iskeväksi kuvailemaansa kerrontaa.

## Rooleissa

## Lähteet

## Aiheesta muualla
* 
* 
* ''Kuohuva 20-luku'' TCM Movie Databasessa
* ''Kuohuva 20-luku'' Allmoviessa
* ''Kuohuva 20-luku'' Leffatykissä
Melolonthinae

**Melolonthinae** on kovakuoriaisiin (Coleoptera) lehtisarvisten (Scarabaeidae) heimoon kuuluva alaheimo.

## Tribuksia

*[[Incertae Sedis (Melolonthinae)|Incertae Sedis]]* -luokitettuja Melolonthinae-sukuja:

## Lähteet

## Aiheesta muualla
*ITIS: Melolonthinae
Robert Müller

**Robert Müller** (25. kesäkuuta 1980 Rosenheim, Länsi-Saksa – 21. toukokuuta 2009 Rosenheim, Saksa) oli saksalainen jääkiekkomaalivahti.

## Seuraura
Müller pelasi koko uransa Saksan pääsarjan DEL:ssä, lukuun ottamatta kevättä 2004, jolloin hän oli lainalla EHC Baselissa, Sveitsin Nationalliga A:ssa. Müller pelasi ensimmäiset ottelunsa kaudella 1998–1999 Star Bulls Rosenheimissa, jossa pelasi vuoteen 2000. Kaudet 2000–2002 ja 2006–2007 hän pelasi Adler Mannheimissa, jossa pelasi myös kauden 2007–2008 alussa. 2002–2006 hän pelasi Krefeld Pinguinessa. Kaudella 2007–2008 hän edusti Mannheimin lisäksi myös EV Duisburgia ja Köner Haiea, jossa pelasi myös kaudella 2007–2008. Washington Capitals varasi Müllerin vuonna 2001, muttei hän pelannut NHL:ssä.

Müller voitti DEL:n mestaruuden vuosina 2001 ja 2007.

## Maajoukkueura
Müller on pelannut kahdeksat maailmanmestaruuskilpailut ja kahdet olympialaiset. Hän edusti Saksaa myös jääkiekon maailmancupissa syksyllä 2004.

## Kuolema
Müller kuoli pahalaatuiseen aivokasvaimeen toukokuussa 2009. Hän pelasi kauden 2008–2009 aikana kaksi ottelua Kölnin joukkueessa. Kölner Haie ja Adler Mannheim ovat jäädyttäneet Müllerin pelinumeron 80.

## Lähteet

## Aiheesta muualla

* European Hockey.net-sivustolla
Stitch! Avaruuskoe 626

**Stitch! Avaruuskoe 626** (*Stitch! The Movie*) on suoraan videolle julkaistu animaatioelokuva. Sitä pidetään enemmän *[[Lilo & Stitch (televisiosarja)|Lilo & Stitch]]* -animaatiosarjan pilottijaksona kuin jatko-osana edelliselle elokuvalle. Elokuva julkaistiin elokuussa 2003 ja se kestää 60 minuuttia.

## Ääninäyttelijät

Suomenkielisen version käänsi Markus Bäckman ja sen ohjasi Ulla Renko.

## Lähteet
Jeesus elokuvissa

**[[Jeesus|Jeesuksesta]] kertovia elokuvia**:

## Kirjallisuutta
*Olli Seppälä – Marko Latvanen: Vapahtajia valkokankaalla. Kirjapaja 1996.

## Lähteet
Bobby Vinton Sings the Big Ones

**Bobby Vinton Sings the Big Ones** on yhdysvaltalaisen laulaja Bobby Vintonin neljäs studioalbumi, joka julkaistiin vuonna 1962. 

Albumilla on kaksi kappaletta, jotka julkaistiin singleinä: "Rain Rain Go Away" ja "I Love You the Way You Are". Albumin kappaleista seuraavat ovat coverversioita: "I'm Getting Sentimental Over You", "Ramblin' Rose", "The Twelfth of Never", "Because of You", "Be My Love", "My Heart Cries for You", "I Remember You", "He'll Have to Go" ja "Autumn Leaves."

## Kappaleet
### Puoli 1
# Rain Rain Go Away - (Gloria Shayne, Noël Regney)
# I'm Gettin' Sentimental Over You - (Ned Washington, George Bassman)
# Ramblin' Rose - (Joe Sherman, Noel Sherman)
# The Twelfth of Never - (Paul Francis Webster, Jerry Livingston)
# I Love You the Way You Are - (Bobby Vinton)
# Because of You - (Arthur Hammerstein, Dudley Wilkinson)
### Puoli 2
# Be My Love - (Sammy Cahn, Nicholas Brodszky)
# My Heart Cries for You - (Carl Sigman, Percy Faith)
# I Remember You - (Johnny Mercer, Victor Schertzinger)
# You Were Only Fooling - (William Faber, Fred Meadows, Larry Fotine)
# He'll Have to Go - (Audrey Allison, Joe Allison)
# Autumn Leaves - (Johnny Mercer, Joseph Kosma)

## Albumin tekijät
*Tuottaja: Robert Morgan
*Sovittaja: Robert Mersey

## Sijoitukset
**Albumi** - Billboard (North America)

**Singlet** - Billboard (North America)
Blackstone Group

**The Blackstone Group, L.P.** () on yhdysvaltalainen julkinen pääomasijoitusyhtiö, jonka kotipaikka on New York City.  Blackstonella on lisäksi puolen tusinaa muuta toimistoa Yhdysvalloissa, Euroopassa ja Aasiassa (Lontoossa, Luxemburissa, Menlo Parkissa, Mumbaissa, Hongkongissa ja Pekingissä). Blackstone on maailman suurin maailmanlaajuisten vaihtoehtoisten omaisuudenhoito- ja rahoitusneuvontapalvelujen tarjoaja. Yhtiö on kasvanut viime vuosien aikana maailmanlaajuisesti rahoitusalan suurimpien ja vaikutusvaltaisimpien joukkoon. Vuonna 2020 sen hallinnoimat varat nousivat 584 miljardiin dollariin. Blackstonen kiinteistösijoitusten määrä on vuonna 2020 arvioitu 325 miljardin suuruiseksi, joka tekee yhtiöstä maailman suurimman kiinteistöjen hallinnoijan.

Blackstone Group on yksi suurimmista velkavetoisten LBO-yrityskauppojen tekijöistä. Yrityksen kiinteistöliiketoiminta on ollut myös aktiivista, mikä on näkynyt useiden korkean profiilin kiinteistöhankintojen muodossa. Blackstonen merkittävimpiin ja tunnetuimpiin sijoituksiin kuuluvat Hilton Hotels Corporation, Equity Office Properties, Allied Waste, AlliedBarton, United Biscuits, Freescale Semiconductor, Nielsen Company, Legoland, Universal Studios Theme Parks, Biomet, Deutsche Telekom (4,5 %), Michaels Stores ja Travelport. 

Blackstone on viime vuosina keskittynyt kestävän kehityksen alotteisiin, tavoittelemalla 15% vähennystä hiilidioksidipäästöissä kaikissa uusissa ohjausinvestoinneissa, laajentamalla aurinkopaneelikapasiteettia (esimerkiksi asentamalla 9,600 aurinkopaneelia New York Cityyn), sekä tavoittelemalla 50% energiankulutussäästöjä toimistosijoituskohteissa investoimalla sisävalaistusteknologiaan.

## Historia
Blackstonen perustivat 1985 yritysten hankinta- ja sulauttamistoimintaan keskittyneeksi investointipankiksi Peter G. Peterson ja Stephen A. Schwarzman, jotka olivat aikaisemmin työskennelleet yhdessä Lehman Brothers, Kuhn, Loeb Inc.:lla. Seuraavan kahden vuosikymmenen aikana Blackstone kehittyi yhdeksi maailman suurimmista yksityisistä pääomasijoitusyhtiöistä. Vuonna 2007 Blackstone listautui pörssiin () ja sai 4 miljardia dollaria vastineeksi hieman alle 15 prosentin osuudesta yhtiön osakekannasta. Blackstone oli yksi ensimmäisistä suurista pääomasijoitusyhtiöistä, jotka listattiin pörssiin.

Vuonna 1996 Blackstone oli mukana tapauksessa, jossa yrityksen osakas, tunnettu roskalaina-asiantuntija Mikael Salovaara, joutui skandaalinkäryisesti eroamaan syytettynä olemattoman kaupan junailusta, johon oli liitetty Bucyrus-Erie Company. Salovaara oli siirtynyt 1994 Goldman Sachsilta Blackstonelle.

Vuonna 2019 Blackstone osti singaporelaiselta GLP:ltä varastotiloja 18,7 miljardilla Yhdysvaltain dollarilla.

## Pääkilpailijat

## Lähteet

## Aiheesta muualla
*Blackstone Group
Lajos Batthyány

**Lajos Batthyány** (10. helmikuuta 1807 Pozsony, nyk. Slovakia – 6. lokakuuta 1849 Pest, Unkari) oli unkarilainen kreivi ja valtiomies. Hän toimi Unkarin vallankumouksen jälkeen pääministerinä, ja hänet teloitettiin vallankumouksen kukistuttua 1849.

Vuosien 1839–1840 valtiopäivillä Batthyány johti enemmistöryhmää, jota voisi luonnehtia liberaaleiksi uudistajiksi - varsinaista puoluejakoa ei vielä tunnettu. Vuoden 1848 valtiopäivillä alettiin Lajos Kossuthin johdolla vaatia Unkarille omaa hallitusta. Koska ympäri maata oli vallankumouksellista liikehdintää, keisari suostui unkarilaisten vaatimuksiin, ja Batthyány nimitettiin pääministeriksi 17. maaliskuuta.

Vähemmistökansallisuuksien, etenkin kroaattien kanssa syntyi pian yhteenottoja, ja Batthyányn hallitus julisti maan poikkeustilaan 12. kesäkuuta. Vaikka Wienin hallitus alkoi vaatia Unkarin itsehallinnon rajoittamista, Batthyány pyrki vielä sovintoon Wienin kanssa. Kun kroaattien joukot ylittivät Unkarin ja Kroatian rajan syyskuussa 1848, Unkarin hallitus erosi. Batthyány sai valtiopäiviltä kuitenkin tehtäväkseen muodostaa uuden hallituksen, jota keisari ei enää suostunut tunnustamaan. Tilanne kärjistyi edelleen, ja Batthyány jätti lopullisen eroanomuksensa 30. syyskuuta. Sen jälkeen Lajos Kossuth oli tosiasiassa Unkarin diktaattori, ja pian maa oli täydessä sodassa.

Aluksi unkarilaisilla oli sotilaallista menestystä, mutta kun Venäjän armeija liittyi sotaan itävaltalaisten rinnalle, unkarilaiset menettivät mahdollisuutensa. Unkarin armeija antautui Venäjän joukoille 13. elokuuta 1849. Unkarilaisia pidettiin kapinallisina, joten tuomiot olivat ankaria. Vallankumoushallituksen pääministeri Lajos Batthyány tuomittiin kuolemaan, ja hänet  teloitettiin 6. lokakuuta. Batthyányn lisäksi teloitettiin 13 kenraalia ja toista sataa alempaa upseeria ja rivimiestä.

## Lähteet
*

## Aiheesta muualla
The Greatest Hits of the Golden Groups

**The Greatest Hits of the Golden Groups: Bobby Vinton Sings the Goodies!** on Bobby Vintonin viides studio albumi, joka julkaistiin 1963. 
Albumi sisältää cover kappaleita, jotka olivat hittejä vuonna 1950, seuraavilta artisteilta: the Rays, the Penguins, the Platters, 
the Five Satins, Bobby Helms, Little Anthony and the Imperials, the Moonglows, Lee Andrews and the Hearts, the Heartbeats, ja 
Jesse Belvin. 

Albumin kaikki kappaleet on julkaistu uudelleen albumilla Bobby Vinton Sings the Golden Decade of Love.

## Kappaleet
### Puoli 1
# Over the Mountain (Across the Sea) - (Rex Garvin) - 2:26
# Silhouettes - (Frank Slay, Jr., Bob Crewe) - 2:56
# Earth Angel (Will You Be Mine) - (Curtis Williams, Gaynel Hodge, Jesse Belvin) - 2:09
# Only You (And You Alone) - (Buck Ram, Ande Rand) - 2:24
# I'll Remember (In the Still of the Nite) - (Fred Parris) - 2:57
# My Special Angel - (Jimmy Duncan) - 3:02
### Puoli 2
# The Great Pretender - (Buck Ram) - 2:50
# Tears on My Pillow - (Sylvester Bradford, Al Lewis) - 2:14
# Sincerely - (Alan Freed, Harvey Fuqua) - 3:04
# Teardrops (Roy Calhoun, Barry Goldor, Edwin Charles, Helen Stanley) - 2:15
# A Thousand Miles Away - (James Sheppard, William Miller) - 2:14
# Goodnight My Love - (Mack Gordon, Harry Revel) - 2:19

## Vaikuttajat
*Tuottaja: Robert Morgan
*Kannen kuva: Columbia Records Photo Studio - Henry Parker

## Listasijoitukset
**Singlet** - Billboard (North America)
Unfortunate Snort

**Unfortunate Snort** on avant-garde metal -yhtye Pinkly Smoothin vuonna 2002 julkaisema debyyttialbumi. Levyllä soittaa pianoa Avenged Sevenfoldin entinen basisti Justin Meacham, joka kuitenkin jätti yhtyeen levyn jälkeen. Pinkly Smooth jäi levyn tehtyään tauolle, eikä tulevaisuuden julkaisuista ole tietoa.

## Kappaleet
#
#
#
#
#
#

## Kokoonpano
*The Rev (käyttää nimeä *Rat Head*) – laulu
*Synyster Gates – kitara
*Buck Silverspur (käyttää nimeä *El Diablo*) – basso
*D-Rock (käyttää nimeä *Super Loop*) – rummut
*Justin Meacham – piano
Filip Daems

**Filip Daems** (s. 31. lokakuuta 1978 Turnhout, Belgia) on belgialainen jalkapalloilija, pelipaikaltaan puolustaja. 181 senttimetriä pitkä Daems edustaa Saksan Bundesliigassa pelaavaa Mönchengladbachia.

## Lähteet
Euroliiga-kausi 2003–2004

**[[Euroliiga]]kausi 2003-2004** oli neljäs ULEB-liiton järjestämä kansainvälinen koripalloturnaus. Edellisvuoden mestarina kauteen lähti FC Barcelona Bàsquet ja Final Four pelattiin Yad Eliyahu Arenassa Tel Avivissa. Kauden voitti Maccabi Tel Aviv BC. Suomalaispelaajista mukana oli Hanno Möttölä, joka edusti Skipper Bolognaa.

## Joukkueet

## Runkosarja
### Lohko A

### Lohko B

### Lohko C

## TOP 16
### Lohko D

### Lohko E

### Lohko F

### Lohko G

## Final Four

## Henkilökohtaiset tilastot
### Pisteet

### Levypallot

### Syötöt

## Palkinnot
### Runkosarjan MVP
* Arvydas Sabonis (  Žalgiris Kaunas )

### Top 16 MVP
* Arvydas Sabonis (  Žalgiris Kaunas )

### Final Four MVP
* Anthony Parker (  Maccabi Tel Aviv BC )

### All-Euroleague First Team 2003-2004
* Šarūnas Jasikevičius (  Maccabi Tel Aviv BC )
* Marcus Brown (   CSKA Moskova )
* Dejan Bodiroga (  FC Barcelona )
* Mirsad Türkcan (  CSKA Moskova )
* Arvydas Sabonis (  Žalgiris Kaunas )

### All-Euroleague Second Team 2003-2004
* Miloš Vujanić (  Skipper Bologna ) 
* Lynn Greer (  Idea Slask ) 
* David Vanterpool (  Montepaschi Siena ) 
* Andres Nocioni (  TAU Ceramica ) 
* Nikola Vujčić (  Maccabi Tel Aviv BC )

## Aiheesta muualla
*Virallinen kotisivu
Tampereen Urheilijat -38

**Tampereen Urheilijat -38** (**TU-38**) on tamperelainen vuonna 1938 perustettu urheiluseura. Seuran päälaji on yleisurheilu ja muita lajeja ovat hiihto, lentopallo, suunnistus ja tennis. Seuran tunnettuja edustajia ovat Sinikka Keskitalo ja Aleksi Tammentie.

Lentopallon miesten SM-sarjassa seura pelasi 1965–1966.

Pyynikki-juoksun seura on järjestänyt keväisin vuodesta 1973 lähtien.
Pyynikki-juoksu

**Pyynikki-juoksu** on juoksukilpailu, jonka järjestää vuosittain Tampereen Urheilijat -38. Vuonna 2017 Pyynikki-juoksu järjestettiin 30. huhtikuuta. Pyynikki-juoksun lähtö ja maali ovat Ratinassa. Reitti kulkee Laukonsillan kautta kohti Pyynikkiä. Pyynikissä reitin varrella ovat muun muassa Pyynikin kesäteatteri, Varalan urheiluopisto ja Pyynikin näkötorni.

## Voittajat
Pyynikki-juoksun miesten ja naisten kilpasarjan ovat voittaneet:

## Lähteet
* https://tu-38.sporttisaitti.com/pyynikki-juoksu/
Arthur Rackham

**Arthur Rackham** (19. syyskuuta 1867 Lontoo – 6. syyskuuta 1939 Limpsfield, Surrey) oli englantilainen kuvittaja. Hänet tunnetaan useista satukuvituksistaan (muun muassa *[[Liisan seikkailut ihmemaassa]]*) sekä *[[Nibelungin sormus|Nibelungin sormuksen]]* ja kuningas Arthurin legendojen kuvituksista. 

Rackham päätti jo varhain ryhtyä taidemaalariksi, ja harrasti nuorena maalausta ahkerasti. Vartuttuaan hän työskenteli toimistoapulaisena vakuutusyhtiössä ja alkoi vuonna 1884 opiskella iltaisin Lambeth School of Art -taidekoulussa. Vuosina 1892–1896 Rackham työskenteli *[[The Westminster Budget]]* -lehden kuvittajana. Rackham oppi hyödyntämään kuvituksissa uutta rasteritekniikkaa. Rackham alkoi saada eri lehdiltä kuvitustöiden tilauksia, mutta hänen päätavoitteenaan pysyi edelleen maisema- ja muotokuvamaalarin ammatti. Muun muassa pilalehti *[[Punch]]* ja viikkolehti *[[Pall Mall Budget]]* tilasivat 1890-luvulla Rackhamilta kuvituksia, ja niistä sai alkunsa groteski ja humoristinen tyyli, josta tuli myöhemmin Rackhamin tavaramerkki.

Rackham alkoi tehdä kuvituksia myös kirjoihin. Rackhamin läpimurto kirjankuvittajana oli *The Ingoldsby Legends* -kirjan kuvitus vuonna 1898. Sen jälkeen hän kuvitti vuonna 1900 Grimmin veljesten sadut ja Jonathan Swiftin *[[Gulliverin retket]]*. Varsinkin Grimmin satujen kuvitus toi Rackhamille mainetta. Rackhamin tulot pysyivät silti vielä vaatimattomina, ja lisäksi toinen buurisota pahensi yleistä taloustilannetta.

Rackham alkoi 1900-luvun alussa seurustella taidemaalari ja kuvanveistäjä Edyth Starkien kanssa. Edythin kehotuksesta Rackham asetti vuonna 1902 Royal Society of Painters in Watercolours -seuran näyttelyyn esille joitakin fantasia-aiheitaan. Hänen yllätyksekseen nämä työt herättivät suurta kiinnostusta ja kaikki myytiin. Menestys vahvisti Rackamin itseluottamusta ja sai hänet vakuuttumaan siitä, että hänen tulisi keskittyä kuvitustöiden tekemiseen. Arthur ja Edyth menivät naimisiin vuonna 1903. Rackham kuvitti Washington Irvingin ”Rip Van Winkle” -novellin rajoitetun painoksen (1905), joka teki hänet tunnetuksi myös Yhdysvalloissa. 

Seuraavina vuosina Rackhamista tuli tunnettu ja menestynyt kuvittaja. Hän kuvitti muun muassa J. M. Barrien kirjan *Peter Pan in Kensington Gardens* (1906), Lewis Carrollin *[[Liisan seikkailut ihmemaassa|Liisa ihmemaassa]]* (1907) ja teki myös Richard Wagnerin *[[Nibelungin sormus|Nibelungin sormukseen]]* pohjautuvat kuvitukset (1910–1911). Hänen kuvituksensa levisivät laajalti sekä Britanniassa että Yhdysvalloissa, ja myös hänen alkuperäistyönsä myivät hyvin. Vuonna 1908 Rackham hyväksyttiin Royal Society of Painters in Watercolours -seuran täysjäseneksi. 

Arthur Rackham kuvitti uransa aikana yli 60 kirjaa, mukaan lukien William Shakespearen, J. M. Barrien, Charles Dickensin, Jonathan Swiftin, Izaak Waltonin, John Miltonin ja Edgar Allan Poen teoksia. Lisäksi hän teki kuvitukset *[[Hanhiemon satuaarre|Hanhiemon satuaarteeseen]]* ja lukuisiin muihin satu- ja lastenkirjoihin. Rackham sai töihinsä vaikutteita 1500-luvun taiteilijoilta Albrecht Düreriltä ja Albrecht Altdorferilta. 

## Lähteet

## Aiheesta muualla
Tofaş

**Tofaş**, virallisesti **Tofaş Türk Otomobil Fabrikasi A.Ş.**, on turkkilainen autonvalmistaja. Sen pääkonttori sijaitsee Istanbulissa ja tehdas Bursassa. Se valmistaa lisenssillä Fiatin malleja sekä joitakin paikallisesti suunniteltuja malleja. Tofaşin suurimmat omistajat ovat Stellantis ja Koç, jotka kumpikin omistavat yhtiöstä 37,8&nbsp;%.

## Historia
Ensimmäinen Tofaş-malli oli lisenssillä valmistettu Fiat 124, joka sai nimen Tofaş Murat 124. Sen korvasivat Fiat 131:stä muunnellut mallit Murat 131, Şahin, Dogan ja Kartal. Tofaşin malleja valmistaa myös Egyptin valtion omistama Nasr. Nykyisin Tofaş valmistaa Fiatin malleja sekä kotimaan- että vientimarkkinoille.

## Lähteet

## Aiheesta muualla
* Virallinen sivusto
Richard Sykes

**Richard Sykes** (1921 – 22. maaliskuuta 1979) oli brittiläinen diplomaatti. Hän toimi vuodesta 1977 Yhdistyneen kuningaskunnan suurlähettiläänä Alankomaissa. Hän kuoli vuonna 1979 salamurhan uhrina, kun hänet ja hänen palvelijansa, 19-vuotias Karel Straub ammuttiin Haagissa. Tekoon syyllisiksi paljastuivat IRA:n jäsenet. Sykes ei ollut joutunut ennen kuolemaansa uhkausten kohteeksi. 

Sykes teki raportin brittiläisten diplomaattien turvallisuudesta vuonna 1976 tapahtuneen Christopher Ewart-Biggsin murhan jälkeen. 

Ennen lähtemistään Alankomaihin Sykes oli työskennellyt muun muassa Kuubassa ja Yhdysvalloissa, joista Kuubassa suurlähettiläänä (1970–1972). Kotimaassaan hän toimi Foreign and Commonwealth Officessa vara-alivaltiosihteerinä. Sykes oli toisen maailmansodan veteraani, joka palkittiin Military Crossilla ja Croix de Guerrella.

## Aiheesta muualla
* 1979: British ambassador assassinated in Holland 
* British ambassador, butler slain
Kaisa Ursinus

**Kaisa Marja-Leena Ursinus** (s. 24. huhtikuuta 1947 Mikkelin maalaiskunta) on suomalainen näyttelijä, joka työskentelee Joensuun kaupunginteatterissa. Ursinus on esiintynyt muun muassa Kreetta Onkelin kirjoittamassa *Iloinen talo* -televisiosarjassa ja Markku Pölösen ohjaamassa *[[Karjalan kunnailla (televisiosarja)|Karjalan kunnailla]]* -televisiosarjassa.

## TV-sarjat
* *[[Iloinen talo (televisiosarja)|Iloinen talo]]*
* *[[Karjalan kunnailla (televisiosarja)|Karjalan kunnailla]]*

## Lähteet
MAO-estäjät

**MAO-estäjät** eli **monoamiinioksidaasiestäjät** tai **monoamiinioksidaasi-inhibiittorit** tai **MAO-inhibiittorit** (**MAOI**, ) estävät monoamiinivälittäjäaineiden metabolisoitumisesta vastuussa olevien monoamiinioksidaasi-entsyymien toimintaa. Niitä käytetään lääkkeenä muun muassa masennuksen hoidossa. Koska MAO-estäjät estävät monoamiinien (kuten serotoniinin, noradrenaliiniin ja dopamiiniin) metabolisoitumista, lisäävät MAO-estäjät näiden määrää synapseissa.

Kuten serotoniinin takaisinimeytymisen estäjätkin, MAO-estäjät toimivat serotoniinin määrää lisäävästi. Kuitenkin toisin kuin SSRI-lääkkeillä, MAO-estäjien määrä on riippuvainen serotoniinista. Täten serotoniinia lisäävien kemikaalien kuten MDMA:n käyttö yhdessä MAO-estäjien kanssa saattaa aiheuttaa jopa kuolettavan serotoniinioireyhtymän. Tästäkin syystä johtuen on muiden antidepressanttien käyttö vasta-aiheista yhdessä minkään MAO-estäjän kanssa. Yleensä masennuslääkkeitä saatetaan käyttää yhdessä, mutta tästä tekevät MAOI:t ehdottoman poikkeuksen. Muidenkin monoamiinien vapautumista lisäävien ja takaisinottoa estävien aineiden käyttöä on vältettävä, koska liian suureksi kohonneet välittäjäainemäärät voivat johtaa serotoniinioireyhtymän lisäksi hypertensiiviseen kriisiin.

Masennuslääkkeenä käytetään monoamiinioksidaasientsyymin A-tyypin estäjiä. Suomessa rekisteröityjä MAO-A -estäjiä on moklobemidi, jota myydään tuotenimillä *Aurorix* ja *Moclobemide Ratiopharm.* Moklobemidi on ollut käytössä Suomessa pitkään, sillä se tuli siellä käyttöön 1970-luvun lopulla. Aikaisemmin käytettiin epäselektiivisiä MAO:n salpaajia, kuten iproniatsidi, *Marsilid* sekä nialamidi, *Niamid*. 

MAO-B-estäjiä, esimerkiksi selegiliini ja rasagiliinia, käytetään Parkinsonin taudin hoidossa. Vuodesta 2006 MAO-B-estäjiä on käytetty Yhdysvalloissa myös masennuksen hoitoon.

Tupakka on epäselektiivinen monoamiinioksidaasiestäjä sen sisältämien beetakarboliinien takia. Positroniemissiotomografialla tehty tutkimus osoittaa tupakoijien MAO-A aktiivisuuden olevan 30 % heikentynyt ja MAO-B aktiivisuuden 40 % heikentynyt.

MAO-A:n toiminta voi olla myös geneettisesti heikompaa.

## MAO-estäjien ja tyramiinin yhteisvaikutus
Ensimmäisen sukupolven palautumattomilla MAO-estäjillä oli ruokavaliorajoituksia runsaasti tyramiinia sisältävien ruoka-aineiden, kuten kypsytettyjen juustojen ja punaviinin, osalta. Moklobemidin yhteisvaikutusta tyramiinin kanssa pidetään mitättömänä, eikä ruokavaliorajoituksiin ole aihetta. Hypertensiivistä vaikutusta saattaa silti esiintyä kliinisesti merkittävänä epätavanomaisen suurilla, yli 900&nbsp;mg vuorokausiannoksilla tai jos tyramiinipitoista ruokaa syödään suuria määriä ja etenkin jos henkilö kärsii verenpainetaudista.

## Lähteet
* Achté & Tamminen: *Psykiatrian käsikirja*, Recallmed, 1988 (s. 352–355)
* Tuomi, Olli & Alfering: *Lääkkeet ja niiden käyttö*, SHKS, 1977 (s. 182–183)

### Viitteet

## Aiheesta muualla
Kreetan valtio

**Kreetan valtio** () oli Välimerellä sijaitsevalle Kreetan saarelle vuonna 1898 perustettu autonominen tasavalta, joka kuului Osmanien valtakuntaan. Vuonna 1913 Kreetan valtio liitettiin Kreikkaan.

## Historia

Kreikka itsenäistyi Osmanien valtakunnasta vuonna 1821, mutta Kreeta jäi edelleen osaksi valtakuntaa. Kreetalaiset järjestivät usein kapinoita osmanivaltaa vastaan ja painostivat Ateenaa tulemaan apuun. Vuoden 1866 kapinan johtomiehet alkoivat vaatia *[[énosis]]ta* eli liittoa Kreikan kanssa. Kreikkalaiset ympäri maailmaa alkoivat kerätä rahaa aseita varten, ja saarelle alkoi saapua vapaaehtoisjoukkoja. Kreetalaiset jäivät kuitenkin yksin, sillä suurvallat painostivat Kreikan luopumaan kreetalaiskapinallisten tukemisesta.

Vuonna 1898 suurvallat kuitenkin taipuivat ja vaativat osmaneja myöntämään Kreetalle itsehallinnon. Kreeta oli yhä nimellisesti osa Osmanien valtakuntaa, mutta se jaettiin neljään miehitysalueeseen Ranskan, Italian, Venäjän ja Britannian kesken. Suurvallat pakottivat osmanit hyväksymään valtion ylikomissaariksi Kreikan kuninkaan Yrjö I:n pojan prinssi Yrjön.

Ylikomissaari prinssi Yrjö muodosti Kreetaa hallinneen kreetalaisista ja osmaneista koostuneen neuvoston. Muutaman vuoden kuluttua kreetalaiset alkoivat vaatia *énosista* Kreikan kanssa, ja saarta uhkasi kapina. Kreetaa hallinneeseen neuvostoon kuului kreetalaispoliitikko Elefthérios Venizélos, joka nousi *énosikseen* tähtäävän liikkeen johtoon. Venizélos kutsui koolle vallankumousneuvoston vuonna 1905. Se oli laiton ja se hajotettiin. Venizéloksella oli kuitenkin niin suuri kannatus, että tilanne johti prinssi Yrjön eronpyyntöön vuonna 1906. Prinssi Yrjön jälkeen Kreetan valtion ylikomissaariksi nousi Aléxandros Zaḯmis.

Kreetaa hallinnut neuvosto julisti vuonna 1908 saaren olevan Kreikan kanssa liitossa. Venizéloksesta tuli Kreikan pääministeri vuonna 1910, ja *énosis* Kreikan kanssa saavutettiin lopulta hänen johdollaan vuonna 1913.

## Katso myös
*Kreetan historia

## Lähteet

## Aiheesta muualla
Trevor Brooking

**Trevor David Brooking**  (s. 2. lokakuuta 1948 Barking, Lontoo) on englantilainen huippujalkapalloilija, joka on sittemmin ryhtynyt valmentajaksi ja kommentaattoriksi.

## West Ham United -ura
Brooking yhdistetään ennen kaikkea West Ham Unitediin, jota hän edusti hyökkäävänä keskikenttäpelaajana ja keskushyökkääjänä vuodesta 1967 vuoteen 1984. Numerolla 10 pelannut Brooking teki 103 maalia 636 ottelussa. Hän voitti FA Cupin kahdesti: 1975 ja 1980.

## Maajoukkueura
Brooking edusti Englannin maajoukkuetta 47 kertaa ja teki 5 maalia vuosina 1974–1982. Arvokisoissa hän esiintyi kahdesti: Euroopan-mestaruuskisoissa 1980 ja MM-kisoissa 1982.

## Muuta
CBE-arvonsa ansiosta hän saa käyttää myös nimeä Sir Trevor David Brooking. Brooking on naimisissa Säynätsalosta kotoisin olevan Hilkka Brookingin (o.s. Helakorpi) kanssa.

## Lähteet
Sōsei no Aquarion

**Sōsei no Aquarion** () on Satelight-studion tuottama japanilainen 26-osainen sci-fi-animesarja, jota esitettiin alun perin vuonna 2005.

## Juoni

Kaukaisessa tulevaisuudessa ihmiskunta on jälleen kerran kohtaamassa "Varjoenkeleiden" uhan. Taianomaiset olennot jotka ovat palanneet 12 000 vuoden jälkeen, hyökkäävät ihmisten kaupunkeihin ja sieppaavat asunnottomat imetäkseen heidän energiansa. Taistellakseen olentoja vastaan ihmiset kokoavat ryhmän nuorikaisia, joilla on erikoiskykyjä ja opettavat heitä lentämään vektori-koneilla. Kolmella muinaisella aluksella, jotka yhdistettynä muodostavat ihmiskunnan äärimmäisen aseen "Aquarionin". Sarjan tarina keskittyy pääasiassa päähahmoon Apolloon, jonka huhutaan olevan uudesti syntynyt Apolonius; entinen varjoenkeli, joka taisteli omia vastaan suojellakseen ihmiskuntaa.

## Äänirooleissa
### Alkuperäiset äänet

### Englanninkieliset äänet

## Lähteet
Damien Renard

**Damien Renard** (s. 20. helmikuuta 1980) on ranskalainen suunnistaja. Seuratasolla hän edustaa norjalaista Kristiansand OK:ta. Vuoteen 2007 saakka hän edusti ruotsalaista OK Denselniä.

Renard voitti Park World Tourin osakilpailun vuonna 2002 Materassa Italiassa. Samana vuonna hän voitti maailmancupin osakilpailun sprintissä. Aichin MM-kilpailuissa 2005 Renard voitti viestihopeaa joukkuetovereinaan François Gonon ja Thierry Gueorgiou. Otepään EM-kilpailuissa 2006 hän voitti hopeaa viestissä.

Renard voitti Jukolan viestin vuonna 2009 Kristiansand OK:n joukkueessa. Tiomilan hän voitti vuonna 2008.

## Lähteet